CELEX: 32009R0299
Language: hr
Date: 2009-04-08 00:00:00
Title: Uredba Komisije (EZ) br. 299/2009 od 8. travnja 2009. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               251
            
         32009R0299
   
               L 095/37
            
            
               SLUŽBENI LIST EUROPSKE UNIJE
            
            
               08.04.2009.
            
         
      UREDBA KOMISIJE (EZ) br. 299/2009
   od 8. travnja 2009.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2009.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komplet za maloprodaju u kartonskoj kutiji koji se sastoji od:
               
                           —
                        
                        
                           raznih plastičnih perlica i komada bižuterije za nizanje,
                        
                     
                           —
                        
                        
                           svitka sintetičkog konca za nizanje,
                        
                     
                           —
                        
                        
                           magnetskih kocki,
                        
                     
                           —
                        
                        
                           uputa, i
                        
                     
                           —
                        
                        
                           tekstilne torbice s uzicom na povlačenje.
                        
                     Komplet je namijenjen djeci da od njega izrađuju imitacije draguljarskih predmeta koji se mogu mijenjati pomoću magnetskih kocki.
               Torbica se može upotrebljavati za spremanje raznih dijelova i već sastavljenih imitacija draguljarskih predmeta.
            
            
               9503 00 70
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503 00 i 9503 00 70.
               Iz oblika u kojem je proizvod predstavljen i vrijednosti pojedinačnih sastavnica jasno je vidljivo da je komplet namijenjen uporabi kao igračka (vidjeti također Napomene s objašnjenjem Harmoniziranog sustava uz tarifni broj 9503, pretposljednji stavak).
               Razvrstavanje kao imitacije draguljarskih predmeta pod tarifni broj 7117 je isključeno jer sastavljeni proizvod ima izgled i značajke igračke.
               Komplet se stoga treba razvrstati kao ostale igračke u slogovima ili u zbirkama pod oznaku KN 9503 00 70.